Spesiale Aanbod 20 % af
Kry 20% af (minimum twee nagte se verblyf). Geldig vanaf 24 Okt 2019 tot 14 Des 2019.
Horizon Bay 306 is 'n selfsorgwoonstel wat in Bloubergstrand geleë is, net 20 minute vanaf die middestad en sowat 30 minute vanaf Kaapstad Internasionale Lughawe. Die woonstel is op die vyftiende verdieping vanwaar jy 'n lieflike uitsig kan geniet met baie son en 'n panoramiese uitsig oor Blouberg se kus, die see, Tafelberg en Robbeneiland.
Dié woonstel het slaapplek vir 4 gaste en beskik oor 2 slaapkamers en 2 badkamers. Die hoofslaapkamer het 'n dubbelbed en 'n en suite-badkamer met 'n stort-oor-bad. Die tweede slaapkamer het 2 enkelbeddens en die tweede badkamer het ook 'n stort-oor-bad.
Daar is 'n oopplan-kombuis, -sit…
Daar is 'n oopplan-kombuis, -sitkamer en -eetarea. Die kombuis is goed toegerus met 'n stoof, oond, yskas-vrieskas, mikrogolf en skottelgoedwasser. Die eetarea het sitplek vir 6 en die sitkamer het 2 dubbelrusbanke en 'n platskerm-TV met sekere DStv-kanale. Die leefarea lei na 'n balkon met stoepmeubels en 'n see-uitisg.
Die woonstel het toegang tot afstandbeheerde onderdakparkeerplek vir 2 voertuie en 'n swembad op die eerste verdieping. Horizon Bay 306 is naby restaurante, kroeë en koffiewinkels in die omgewing. Dis ook naby die hoofpad wat lei na die bedrywige Kaapse middestad in die een rigting, en die majestueuse Weskus in die ander rigting. Jy kan lekker op die nabygeleë strand wandel en die uitsig geniet.
Neem asb. kennis dat die swembad slegs oor die naweek kan gebruik word.
Let asb. dat die binnekant van die Horizon Bay-gebou vir die volgende 3 maande opgeknap word en die voordeur nie toeganklik is nie. 'n Gerieflike alternatiewe roete na die eenheid sal vir gaste aangedui word.